# Toprak Razgatlıoğlu

Toprak Razgatlıoğlu (Alanya, 16 d'octubre de 1996) és un pilot de motociclisme turc que ha guanyat dos campionats del món de Superbike (2021 i 2024).
Després d'haver corregut uns anys amb Kawasaki, Razgatlıoğlu va pilotar una Yamaha YZF-R1 de fàbrica del 2020 al 2023 i hi va guanyar el mundial de Superbike el 2021, posant fi al domini de sis anys al campionat de Jonathan Rea. Va tornar a guanyar el campionat el 2024 amb una BMW M1000RR de fàbrica, esdevenint, l'any del seu debut amb la marca alemanya, el primer a guanyar el títol amb BMW. És també qui més victòries ha obtingut per a Yamaha i el primer campió del món de Superbike turc.

## Antecedents familiars

Toprak és el segon fill del famós motorista especialista en acrobàcies (stunt) Arif Razgatlıoğlu, conegut a la seva època com a "Tek Teker Arif" (Wheelie Arif), qui es va morir, juntament amb la seva xicota -que anava al seient del passatger-, arran d'un accident de motocicleta a Antalya el 17 de novembre del 2017.

## Carrera esportiva
### Primers anys

Toprak Razgatlıoğlu va competir a la Red Bull MotoGP Rookies Cup els anys 2013 i 2014, acabant-hi desè i sisè de la general respectivament. El 2014 en va guanyar la setena cursa de la temporada, a Sachsenring. El 5 d'octubre d'aquell mateix any, amb una Kawasaki ZX-6R, va guanyar la cursa en què debutava al Campionat d'Europa de Superstock 600 a Magny-Cours. El 2015, també amb una Kawasaki ZX-6R, va guanyar aquest campionat.

### Mundial de Superbike

Razgatlıoğlu va competir amb l'equip turc Puccetti Kawasaki des del 2018 i va fer equip amb els pilots de fàbrica de Kawasaki Jonathan Rea i Leon Haslam a les 8 Hores de Suzuka del 2019. Com que a l'hora de la veritat no li van permetre d'alternar-se al manillar de la moto amb els altres dos pilots durant la cursa, Razgatlioglu va abandonar Kawasaki per a esdevenir pilot de fàbrica de Yamaha a partir del 2020. El 2021 es va proclamar campió del món de Superbike després d'acabar segon a la cursa 1 de Mandalika.
Immediatament després de la cursa de final de temporada del 2023, al tombant d'octubre, es va celebrar a Jerez una sessió de proves oficial. Com que el contracte de Razgatlioglu amb Yamaha no expirava fins al 30 de novembre, Razgatlıoğlu no va poder provar la seva nova moto per al 2024, la BMW (en canvi, el substitut directe de Razgatlioglu, Jonathan Rea, fins aleshores amb Kawasaki Racing Team, sí que hi va poder participar amb la seva nova Yamaha). Al turc se li va oferir una prova els dies 22 i 23 de novembre, amb clàusula de confidencialitat, però va optar per esperar fins al 4 de desembre, un cop lliure del seu compromís amb Yamaha. Va provar la BMW durant dos dies a Portimão i després va fer una altra prova a Jerez.

#### 2024

BMW va contractar Razgatlioglu per dos anys (2024-2025). El turc va obtenir la seva primera victòria de la temporada a la cursa 1 del circuit de Catalunya, la qual va representar la primera victòria de BMW a Superbike des del 2013 i la quarantena de Razgatlıoğlu. Tot seguit va guanyar la cursa de la Superpole després d'avançar a Álvaro Bautista a l'últim revolt de la volta final.
Razgatlıoğlu va anotar el seu primer hat-trick (victòria a les dues curses i a la Superpole) a Misano, al qual en van seguir tres de consecutius a Donington Park, Most i Portimão. Razgatlioglu va tenir una forta caiguda durant els entrenaments lliures a Magny-Cours i finalment se li va diagnosticar una contusió a l'esquena; com a resultat de l'accident, la sessió va quedar anul·lada amb bandera vermella. Razgatlioglu fou finalment declarat no apte per a disputar les curses.
Razgatlıoğlu va batre el rècord de victòries consecutives en una sola temporada, amb 13, després del hat-trick de Portimão; va celebrar aquesta fita tot imitant la postura que havia fet el tirador turc guanyador d'una medalla d'argent als Jocs Olímpics de 2024 Yusuf Dikeç, la qual havia esdevingut viral.

### MotoGP

El juny del 2022, Razgatlıoğlu va tenir l'oportunitat de provar una Yamaha YZR-M1 durant una prova privada d'un dia al MotorLand Aragón, en què va completar quaranta voltes al circuit al costat del pilot de proves de Yamaha Cal Crutchlow. No es van publicar dades de la prova a causa de la seva confidencialitat i del fet que no s'hi va permetre l'accés de la premsa. El 2023, Yamaha va anunciar oficialment que Razgatlioglu pilotaria la Yamaha YZR-M1 durant les proves de desenvolupament del model celebrades al circuit de Jerez, on va participar juntament amb Cal Crutchlow els dies 10 i 11 d'abril.

## Vida personal

Sobrenomenat El Turco, en castellà, Razgatlıoğlu resideix a la província de Sakarya. El seu mànager és l'antic campió del món de Supersport Kenan Sofuoğlu.

## Resultats al Mundial de Superbike

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Curses 1 i 2 | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Cursa Superpole | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Superpole va ser introduïda la temporada del 2019
(Ids. Rondes | Llegenda) (Curses en negreta indiquen pole; curses en itàlica indiquen volta ràpida)
| Any | Moto | 1 | 1 | 2 | 2 | 3 | 3 | 4 | 4 | 5 | 5 | 6 | 6 | 7 | 7 | 8 | 8 | 9 | 9 | 10 | 10 | 11 | 11 | 12 | 12 | 13 | 13 | 14 | 14 | Pos. | Pts |
| Any | Moto | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | Pos. | Pts |
| 2016 | Kawasaki | AUS DNS | AUS DNS | THA | THA | SPA | SPA | NED | NED | ITA | ITA | MAL | MAL | GBR | GBR | ITA | ITA | USA | USA | ITA | ITA | GER | GER | FRA | FRA | SPA | SPA | QAT | QAT | NC | 0 |
| 2018 | Kawasaki | AUS 13 | AUS 10 | THA 15 | THA 8 | SPA 9 | SPA 9 | NED 10 | NED 9 | ITA 11 | ITA 8 | GBR 21 | GBR 2 | CZE 10 | CZE 9 | USA Ret | USA DNS | ITA 11 | ITA 12 | POR 8 | POR Ret | FRA 8 | FRA 12 | ARG 3 | ARG 7 | QAT 10 | QAT C | | | 9è | 151 |
| Any | Moto | 1 | 1 | 1 | 2 | 2 | 2 | 3 | 3 | 3 | 4 | 4 | 4 | 5 | 5 | 5 | 6 | 6 | 6 | 7 | 7 | 7 | 8 | 8 | 8 | 9 | 9 | 9 | 10 | 10 | 10 | 11 | 11 | 11 | 12 | 12 | 12 | 13 | 13 | 13 | Pos. | Pts |
| Any | Moto | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | Pos. | Pts |
| 2019 | Kawasaki | AUS 6 | AUS 15 | AUS Ret | THA 10 | THA 9 | THA 9 | SPA 8 | SPA 10 | SPA Ret | NED 9 | NED C | NED 9 | ITA 3 | ITA 7 | ITA C | SPA 5 | SPA 7 | SPA 3 | ITA Ret | ITA 4 | ITA 2 | GBR 13 | GBR 2 | GBR 2 | USA 3 | USA 4 | USA 3 | POR 6 | POR 4 | POR 3 | FRA 1 | FRA 1 | FRA Ret | ARG 3 | ARG 3 | ARG 3 | QAT 11 | QAT Ret | QAT 5 | 5è | 315 |
| 2020 | Yamaha | AUS 1 | AUS 2 | AUS Ret | SPA 3 | SPA Ret | SPA 3 | POR 2 | POR 2 | POR 8 | SPA 6 | SPA 7 | SPA 8 | SPA 5 | SPA 7 | SPA 7 | SPA 6 | SPA DNS | SPA DNS | FRA 6 | FRA 9 | FRA 9 | POR 1 | POR 1 | POR 3 | | | | | | | | | | | | | | | | 4t | 228 |
| 2021 | Yamaha | SPA 3 | SPA 6 | SPA 6 | POR 2 | POR 2 | POR 3 | ITA 2 | ITA 2 | ITA 1 | GBR 1 | GBR 6 | GBR 1 | NED 3 | NED 3 | NED Ret | CZE 1 | CZE 1 | CZE 2 | SPA 3 | SPA 3 | SPA 1 | FRA 1 | FRA 2 | FRA 1 | SPA Ret | SPA 2 | SPA 2 | SPA 1 | SPA C | SPA 1 | POR 1 | POR 6 | POR Ret | ARG 1 | ARG 1 | ARG 3 | INA 2 | INA C | INA 4 | 1r | 564 |
| 2022 | Yamaha | SPA 3 | SPA 3 | SPA 3 | NED 3 | NED 2 | NED Ret | POR 2 | POR 2 | POR 3 | ITA Ret | ITA 1 | ITA 2 | GBR 1 | GBR 1 | GBR 1 | CZE 2 | CZE 1 | CZE 1 | FRA 11 | FRA 1 | FRA 1 | SPA 5 | SPA 4 | SPA 3 | POR 1 | POR 1 | POR 2 | ARG 15 | ARG 1 | ARG 2 | INA 1 | INA 1 | INA 1 | AUS 2 | AUS 2 | AUS 4 | | | | 2n | 529 |
| 2023 | Yamaha | AUS 3 | AUS 3 | AUS Ret | INA 2 | INA 1 | INA 2 | NED 3 | NED 3 | NED 2 | SPA 2 | SPA 2 | SPA 2 | ITA 3 | ITA 2 | ITA 2 | GBR 2 | GBR 1 | GBR 2 | ITA 2 | ITA 1 | ITA 1 | CZE 2 | CZE 1 | CZE Ret | FRA 1 | FRA 1 | FRA 2 | SPA 2 | SPA 3 | SPA 2 | POR 2 | POR 2 | POR 2 | SPA 2 | SPA 4 | SPA 2 | | | | 2n | 552 |
| 2024 | BMW | AUS 5 | AUS 3 | AUS Ret | SPA 1 | SPA 1 | SPA 3 | NED 2 | NED 9 | NED 1 | ITA 1 | ITA 1 | ITA 1 | GBR 1 | GBR 1 | GBR 1 | CZE 1 | CZE 1 | CZE 1 | POR 1 | POR 1 | POR 1 | FRA WD | FRA WD | FRA WD | ITA | ITA | ITA | SPA 2 | SPA 2 | SPA 2 | POR 1 | POR 2 | POR 1 | SPA 2 | SPA 2 | SPA 1 | | | | 1r | 527 |

## Referències

* ↑ «Razgatlioglu and BMW's title gives WSBK its Rossi 2004 moment» (en anglès). The Race, 19-10-2024. [Consulta: 20 octubre 2024].
* ↑ «Toprak Biography» (en anglès). worldsbk.com. [Consulta: 15 març 2024].
* ↑ Al, Mehmet. «'Tek teker Arif' ve sevgilisi kazada öldü» (en turc). Sabah, 17-11-2017. [Consulta: 10 juliol 2019].
* ↑ «Haberler» (en turc). Türkiye Motosiklet Federasyonu.
* ↑ «WorldSBK Results & Statistics» (en anglès). worldsbk.com.
* ↑ «Toprak Razgatlioglu Fransa’da Zafere Uçtu» (en turc). Red Bull, 24-03-2017. [Consulta: 20 octubre 2024].
* ↑ «Rea defends Kawasaki after Razgatlioglu controversy» (en anglès). motorsport.com, 11-09-2019. [Consulta: 9 juliol 2021].
* ↑ «Toprak Razgatlioglu quit Kawasaki over Suzuka snub and MotoGP option» (en anglès). visordown.com, 15-04-2020. [Consulta: 9 juliol 2021].
* 1 2 «Jerez WorldSBK Test: Gardner Fastest As Rea, Bulega, Iannone Impress» (en anglès). motomatters.com, 02-11-2023. [Consulta: 3 novembre 2023].
* ↑ «WSB: Toprak Razgatlioglu makes BMW debut at Portimao Test» (en anglès). Motorcycle News, 05-12-2023. [Consulta: 7 desembre 2023].
* ↑ «SUPERCOOL!!! Toprak Razgatlioglu in Action at the Jerez Test with BMW M1000RR WSBK 2024» (en anglès). YouTube. [Consulta: 7 desembre 2023].
* ↑ «Toprak Razgatlioglu signs with BMW for 2024 WorldSBK season» (en anglès), 22-05-2023. [Consulta: 20 octubre 2024].
* ↑ «TOPRAK RAZGATLIOGLU SECURES 40TH CAREER WIN IN RACE 1 OF PIRELLI CATALUNYA ROUND» (en anglès). eurosport.com, 2024. [Consulta: 15 març 2024].
* ↑ «CAN HE DO A ROSSI? TOPRAK RAZGATLIOGLU PULLS OFF INCREDIBLE LAST CORNER OVERTAKE TO COMPLETE CATALUNYA DOUBLE» (en anglès). eurosport.com, 2024. [Consulta: 15 març 2024].
* ↑ «HAT-TRICK HERO! Razgatlioglu completes clean sweep at Misano» (en anglès). worldsbk.com, 2024. [Consulta: 15 març 2024].
* ↑ «Hat trick for Razgatlioglu at Donington with standard Pirelli tyres» (en anglès). pirelli.com. [Consulta: 15 març 2024].
* ↑ «Toprak Razgatlioglu completes first WorldSBK hat-trick with thrilling Race 2 win» (en anglès). fim-moto.com. [Consulta: 15 març 2024].
* ↑ «UNSTOPRAKABLE TOPRAK MAKES HISTORY FOR ROKIT BMW IN PORTIMAO» (en anglès). rokitdrinks.com. [Consulta: 15 març 2024].
* ↑ Whitworth, Alec. «Update on Toprak Razgatlioglu after hefty crash on Friday at Magny-Cours» (en anglès), 06-09-2024. [Consulta: 6 setembre 2024].
* ↑ «Razgatlioglu continues record Superbikes streak» (en anglès). bbc.com. [Consulta: 15 març 2024].
* ↑ «Yusuf Dikeç's pose after victory! Toprak Razgatlioglu made history by breaking records» (en anglès). haberler.com. [Consulta: 15 març 2024].
* ↑ «Razgatlioglu Enjoys 40 Lap Yamaha YZR-M1 MotoGP Test at Aragon» (en indonesi). tmcblog.com, 22-06-2022. [Consulta: 23 juny 2022].
* ↑ «MotoGP Officially Holds Second Test with Toprak Razgatlioglu» (en indonesi). bola.net, 09-04-2023. [Consulta: 11 abril 2023].

## Enllaços externs

* Article sobre la seva carrera a Motociclismo.es (castellà)
Campions del Món de Superbike :
1988 - Merkel
1989 - Merkel
1990 - Roche
1991 - Polen
1992 - Polen
1993 - Russell
1994 - Fogarty
1995 - Fogarty
1996 - Corser
1997 - Kocinski
1998 - Fogarty
1999 - Fogarty
2000 - Edwards
2001 - Bayliss
2002 - Edwards
2003 - Hodgson
2004 - Toseland
2005 - Corser
2006 - Bayliss
2007 - Toseland
2008 - Bayliss
2009 - Spies
2010 - Biaggi
2011 - Checa
2012 - Biaggi
2013 - Sykes
2014 - Guintoli
2015 - Rea
2016 - Rea
2017 - Rea
2018 - Rea
2019 - Rea
2020 - Rea
2021 - Razgatlıoğlu
2022 - Bautista
2023 - Bautista
2024 - Razgatlıoğlu :